
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 125
                                                              din 30 iulie 2015
privind aprobarea transferului de sume către Compania Naţională de Investiţii S.A. în vederea cofinanţării obiectivului de investiţii „Extindere şi modernizare staţie de epurare în Municipiul Sighişoara, judeţul Mureş”

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17338/24.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând solicitarea S.C. Compania Naţională de Investiţii S.A. cu nr. 5497 din 13.05.2015, înregistrată la Municipiul Sighişoara cu nr. 11601 din 18.05.2015;


Având în vedere prevederile Hotărârilor Consiliului Local Sighişoara nr. 59/24.05.2007, nr. 159/01.11.2007 şi nr. 126/28.07.2011;


Având în vedere convenţia nr. 20965 din 02.11.2007, dintre Ministerul Dezvoltării Lucrărilor Publice, Consiliul Judeţean Mureş, Compania Naţională de Investiţii S.A. şi Consiliul Local Sighişoara;


Având în vedere angajamentele asumate de România în cadrul Capitolului 22 – Mediu – din Tratatul de aderare, programul Operaţional Sectorial de Mediu (POS Mediu);


Având în vedere prevederile Legii nr. 273/2006 privind finanţele publice locale, cu modificările şi completările ulterioare;


Văzând Raportul de specialitate comun al Direcţiei Economice şi al Serviciului Investiţii - Urmărire Contracte, Monitorizare Servicii de Utilităţi Publice, înregistrat cu nr. 17339/23.07.2015, prin care se propune aprobarea transferului de sume către Compania Naţională de Investiţii S.A. în vederea cofinanţării obiectivului de investiţii „Extindere şi modernizare staţie de epurare în Municipiul Sighişoara, judeţul Mureş”, îndeplinindu-se prevederile legale, în acest sens;

Având în vedere avizele favorabile ale tuturor comisiilor pe domenii de specialitate;
În baza prevederilor art. 36 alin. (2) lit. „b”, alin. (4) lit. „f” şi alin. (9), art. 45 alin. (2) şi a art. 115  alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
HOTĂRĂŞTE:
Art. 1. Se aprobă Nota de Fundamentare nr. 1 privind aprobarea transferurilor de sume către Compania Naţională de Investiţii S.A. în vederea cofinanţării obiectivului de investiţii “Extindere şi Modernizare staţie de epurare în Municipiul Sighişoara, judeţul Mureş”, conform Convenţiei nr. 20965/02.11.2007, anexa nr. 1, care face parte integrantă din prezenta hotărâre, precum şi transferul sumei de 1.223.572 lei de la Bugetul local al Municipiului Sighişoara către Compania Naţională de Investiţii S.A.
Art. 2. Se aprobă Nota de Fundamentare nr. 2 privind aprobarea transferurilor de sume către Compania Naţională de Investiţii S.A. în vederea cofinanţării obiectivului de investiţii “Extindere şi Modernizare staţie de epurare în Municipiul Sighişoara, judeţul Mureş”, conform Convenţiei nr. 20965/02.11.2007, anexa nr. 2, care face parte integrantă din prezenta hotărâre, precum şi transferul sumei de 1.270.729 Euro de la Bugetul local al Municipiului Sighişoara către Compania Naţională de Investiţii S.A.
Art. 3. Cu ducerea la îndeplinire a prevederilor prezentei hotărâri, se încredinţează Instituţia Primarului Municipiului Sighişoara, Direcţia Economică şi Serviciul Investiţii - Urmărire Contracte, Monitorizare Servicii de Utilităţi Publice.

Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş, Companiei Naţionale de Investiţii S.A., S.C. Compania AQUASERV S.A. şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Economică;

  1 ex. Serviciul Investiţii - Urmărire Contracte, Monitorizare Servicii de Utilităţi Publice;
  1 ex. S.C. Compania Naţională de Investiţii S.A.;

  1 ex. S.C. Compania AQUASERV S.A. Tg. Mureş.
11 ex. 

A.B.

